Wasfi Tal

Wasfi Tal (; Wasfi Tell ere deitua; Arapgir, 1919ko urtarrilaren 19a – Kairo, 1971ko azaroaren 28a) jordaniar politikaria izan zen. Jordaniako lehen ministroa izan zen 1962tik 1963ra, 1965etik 1967ra eta 1970etik hil zen arte.

Aita poeta jordaniar bat izan zen, eta ama emakume kurdu bat. Wasfi Tal Beiruteko Amerikar Unibertsitatean hezi zen eta britainiar armadarekin bat egin zuen Palestinako Britainiar Mandatuan Bigarren Mundu Gerran, eta Arabiar Askapenerako Armadako kide izan zen 1948ko Israel-Arabia Gerran. Arabiar nazionalista izan zen eta borroka palestinarra babestu zuen.

Gerraren ondoren, ibilbide politiko garrantzitsua izan zuen, Hussein I.a Jordaniakoa erregearen laguntzarekin. 1962tik 1963ra lehen ministro izan zen eta bere mendebaldearen aldeko politikak kritikak jaso zituen. 1965ean berriro lehen ministro, jarduera ekonomikoa hobetu zuen eta 1967an Sei Eguneko Gerra hasi aurretik dimititu zuen. 1970ean izendatu zuten hirugarren aldiz lehen ministro, Irail Beltzean, eta Jordania PAEtik kanporatu zuten. Hurrengo urtean hil zuten Irail Beltza Erakundeko kideek Kairoko hotel batean, Arabiar Ligako konferentzia batean.

 Kanpo estekak 

Kategoria:Bigarren Mundu Gerrako Britainiar Armadako pertsonal militarra
Kategoria:Jordaniako lehen ministroak
Kategoria:Eraildako lehen ministroak
Kategoria:Jordaniako militarrak
Kategoria:Jordaniako musulmanak
Kategoria:Terrorismoaren biktimak
Kategoria:Kairon hildakoak